รัฐบาลไทย-ข่าวทำเนียบรัฐบาล-ปลัด มท. นำผู้ว่าฯ เมืองสองแคว และหน่วยงานที่เกี่ยวข้อง หารือแนวทางการนำสายไฟฟ้าลงดินเพื่อปรับปรุงภูมิทัศน์เมืองพิษณุโลกเป็นเมืองท่องเที่ยวที่สวยงาม สะอาด และปลอดภัยอย่างยั่งยืน
วันอาทิตย์ที่ 19 มิถุนายน 2565
ปลัด มท. นําผู้ว่าฯ เมืองสองแคว และหน่วยงานที่เกี่ยวข้อง หารือแนวทางการนําสายไฟฟ้าลงดินเพื่อปรับปรุงภูมิทัศน์เมืองพิษณุโลกเป็นเมืองท่องเที่ยวที่สวยงาม สะอาด และปลอดภัยอย่างยั่งยืน
ปลัด มท. นําผู้ว่าฯ เมืองสองแคว และหน่วยงานที่เกี่ยวข้อง หารือแนวทางการนําสายไฟฟ้าลงดินเพื่อปรับปรุงภูมิทัศน์เมืองพิษณุโลกเป็นเมืองท่องเที่ยวที่สวยงาม สะอาด และปลอดภัยอย่างยั่งยืน
เมื่อวันที่ 18 มิ.ย. 65 เวลา 07.00 น. ที่วัดพระศรีรัตนมหาธาตุ วรมหาวิหาร อ.เมืองพิษณุโลก จ.พิษณุโลก นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร. วันดี กุญชรยาคง จุลเจริญ นายกสมาคมแม่บ้านมหาดไทย เป็นประธานการประชุมหารือแนวทางการนําสายไฟฟ้าลงดินเพื่อปรับปรุงทัศนียภาพของเมือง โดยมี นายรณชัย จิตรวิเศษ ผู้ว่าราชการจังหวัดพิษณุโลก นางวัชรินทร์ จิตรวิเศษ ประธานแม่บ้านมหาดไทยจังหวัดพิษณุโลก ว่าที่ร้อยตรี ณรงค์ โรจนโสทร ผู้ตรวจราชการกระทรวงมหาดไทย เขตตรวจราชการที่ 17 นายรณรงค์ นครจินดา นายพิศิษฐ์ กิจบุญอนันต์ รองผู้ว่าราชการจังหวัดพิษณุโลก นายปรีชา แดงแสงทอง ท้องถิ่นจังหวัดพิษณุโลก นายชิดชัย อังคะไวมงคล โยธาธิการและผังเมืองจังหวัดพิษณุโลก ดร. เปรมฤดี ชามพูนท นายกเทศมนตรีนครพิษณุโลก ดร. ถนัดกิจ น่วมอินทร์ ผู้จัดการการไฟฟ้าส่วนภูมิภาคจังหวัดพิษณุโลก และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ปัญหาของสายไฟฟ้าและสายสื่อสารที่พันกันยุ่งเหยิงรุงรังบนเสาไฟฟ้าโดยเฉพาะในเมืองท่องเที่ยวของประเทศไทยและใจกลางเมืองของจังหวัดต่าง ๆ ซึ่ง รัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญและมอบหมายให้กระทรวงมหาดไทยดําเนินการขับเคลื่อนแก้ไขปัญหาดังกล่าว โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มีนโยบายและเน้นย้ําให้ผู้ว่าราชการจังหวัดทุกจังหวัด ดําเนินการจัดระเบียบสายไฟฟ้าและสายสื่อสารในบริเวณสถานที่สําคัญของจังหวัด โดยที่จังหวัดพิษณุโลก วัดพระศรีรัตนมหาธาตุ วรมหาวิหาร เป็นสถานที่สําคัญของจังหวัดและประเทศไทย เป็นโบราณสถานที่มีประวัติความเป็นมาอย่างยาวนานตั้งแต่ยุคการสถาปนาเมืองพิษณุโลกในสมัยกรุงศรีอยุธยา ที่ได้รับความนิยมของนักท่องเที่ยว ทั้งชาวไทยและชาวต่างประเทศ เดินทางมาสักการะองค์พระพุทธชินราช และสิ่งศักดิ์สิทธิ์ในบริเวณวัด รวมถึงสถานที่สําคัญโดยรอบ เช่น พระราชวังจันทน์ วัดนางพญา ฯลฯ แต่ทว่า ภาพที่ชินตาของคนไทยและนักท่องเที่ยวที่ได้พบเห็น คือ สายไฟฟ้าและสายสื่อสารที่ระโยงระยางเป็นภาพไม่น่ามอง และส่งผลต่อภาพลักษณ์ของประเทศในสายตาของนักท่องเที่ยว
"ขอให้ท่านผู้ว่าราชการจังหวัดพิษณุโลก บูรณาการหน่วยงานที่เกี่ยวข้อง ทั้งการไฟฟ้าส่วนภูมิภาค และเทศบาลนครพิษณุโลก ร่วมกับทางวัด ทําให้ทัศนียภาพบริเวณหน้าวัดพระศรีรัตนมหาธาตุ วรมหาวิหาร ซึ่งเป็นสถานที่สําคัญของชาติ และเป็นสถานที่ท่องเที่ยวที่มีนักท่องเที่ยวมาเยือนปีละหลายแสนคน ให้ไม่มีสภาพสายไฟฟ้าหรือสายสื่อสารที่รกรุงรัง ทั้งยังจะทําให้ระบบการจ่ายกระแสไฟฟ้ามีความมั่นคงมากยิ่งขึ้น จะเป็นประโยชน์กับพี่น้องประชาชนได้ใช้ไฟฟ้าที่มีประสิทธิภาพและมีทัศนียภาพที่สวยงาม แก้ปัญหามลพิษทางสายตา ที่บดบังสถาปัตยกรรรม" นายสุทธิพงษ์ฯ กล่าวเน้นย้ํา
ด้าน ผู้แทนการไฟฟ้าส่วนภูมิภาค กล่าวว่า ในขณะนี้ การไฟฟ้าส่วนภูมิภาค ได้ดําเนินการจัดระเบียบสายไฟฟ้าและสายสื่อสารบริเวณด้านหน้าวัดพระศรีรัตนมหาธาตุ วรมหาวิหาร บริเวณถนนพุทธบูชา (หน้าวัด) และถนนจ่าการบุญ (ด้านข้างวัด) และมีแผนที่จะดําเนินการนําสายไฟฟ้าและสายสื่อสารทั้งหมดลงใต้ดิน ซึ่งได้ดําเนินการสํารวจเป็นที่เรียบร้อยแล้ว และจะได้ดําเนินการนําเสนอหน่วยงานที่เกี่ยวข้องเพื่อพิจารณาจัดสรรงบประมาณในการดําเนินงานโดยเร่งด่วนต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ขอให้จังหวัดพิษณุโลกบูรณาการเทศบาลนครพิษณุโลกร่วมกับวัดพระศรีรัตนมหาธาตุ วรมหาวิหาร ดูแลเรื่องความสะอาด และความเป็นระเบียบเรียบร้อยภายในบริเวณวัด เพื่อทําให้วัดมีความสะอาด ร่มรื่น สวยงาม เป็นสถานที่ท่องเที่ยวและเป็นแหล่งเรียนรู้ทั้งเชิงประวัติศาสตร์และคุณธรรมจริยธรรม รวมทั้งขับเคลื่อนการนําสายไฟฟ้าและสายสื่อสารลงใต้ดิน เพื่อสร้างความปลอดภัยให้กับประชาชนและนักท่องเที่ยว ทําให้เมืองพิษณุโลกกลายเป็น “เมืองสวยไร้สาย” เพื่อดึงดูดใจนักท่องเที่ยวและส่งเสริมคุณภาพชีวิตที่ดีให้แก่ประชาชนในพื้นที่ ให้เกิดความยั่งยืน